ตอนนี้ลูกได้หนึ่งเดือนแล้วฉีดยาคุมมันส่งผลอะไรกับน้องไหมค่ะ​ เห็นแุวบ้านบอกน้องจะไม่โตเกี่ยวไหมค่ะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน ซึ่งเป็นฮอร์โมนโปรเจสเตอโรน ก็จะไม่มีผลต่อการหลั่งน้ำนม และไม่ได้มีผลต่อการเจริญเติบโตของทารกแต่อย่างใด รวมถึงไม่ได้ทำให้ทารกเกิดความผิดปกติอะไรแต่หากเป็นยาฉีดคุมกำเนิดชนิดที่ฉีดทุก 1 เดือน ซึ่งเป็นฮอร์โมนรวมเอสโตรเจนและโปรเจสเตอโรน อาจมีผลต่อการหลั่งน้ำนม ทำให้น้ำนมลดลงได้ ดังนั้น เด็กก็อาจได้นมแม่น้อยลง ซึ่งหากไม่ได้ให้นมผงเสริม ก็อาจมีผลต่อการเจริญเติบโตได้ แต่ก็ไม่ได้ทำให้ทารกเกิดความผิดปกติอื่นๆ ค่ะ